recursal/SuperWikiNEXT-32B huggingface dataset:
รถพยาบาลทหาร

**ยานส่งกลับสายแพทย์** (อังกฤษ: Medical Evacuation Vehicle; อักษรย่อ: MEV) ได้รับมอบหมายจากที่พยาบาลกองพันสำหรับหน่วยขนาดกองพัน และอุทิศให้กับส่วนสำคัญแต่ละส่วนของหน่วย รวมถึงให้การรักษาผู้บาดเจ็บสาหัสตลอดจนผู้บาดเจ็บขั้นสูง

ภาพรวม
------

สนับสนุนการส่งกลับสายแพทย์แบบบูรณาการในชุดปฏิบัติการรบกองพลน้อยสไตรเกอร์ (SBCT) ในฐานะที่เป็นส่วนบูรณาการหนึ่งของรูปขบวนส่วนหน้ารบแบบติดเครือข่าย โดยช่วยแพทย์กำลังรบที่ติดสอยห้อยตามทหารราบในระหว่างปฏิบัติการ ยานส่งกลับสายแพทย์และลูกเรือสามารถเคลื่อนที่ส่วนหน้า ซึ่งครอบคลุมด้วยการยิงของหมวดปืนเล็กเฝ้าตรวจแบบบูรณาการที่ให้ความคุ้มครองสำหรับผู้ป่วยและทีมแพทย์

ความสามารถนี้ทำให้แท่นยิงอื่น ๆ ของรูปขบวนเป็นอิสระเพื่อค้ำจุนการจู่โจมสนับสนุนแบบบูรณาการ การส่งกลับจะรวมถึงการดูแลฉุกเฉินบนเส้นทางยกระดับโดยเสนารักษ์ และโดยสภาพแวดล้อมที่มีการป้องกันด้วยแสงไฟที่เพียงพอรวมถึงเครื่องมือแพทย์

ความสามารถในปฏิบัติการ
----------------------

ยานส่งกลับสายแพทย์เป็นแพลตฟอร์มรถพยาบาลปฐมภูมิในหน่วยที่จัดให้มียานพาหนะตระกูลสไตรเกอร์[] มันอิงจากรุ่นลำเลียงพลทหารราบ คุณลักษณะร่วมของแพลตฟอร์มจะช่วยลดการบำรุงรักษา และการสนับสนุนด้านโลจิสติกส์ที่หลากหลาย

มุมมองภายใน
ยานส่งกลับสายแพทย์มีที่นั่งของผู้ดูแลที่สามารถเข้าถึงได้ ซึ่งช่วยให้ผู้ดูแลสามารถตรวจสอบผู้ป่วยได้

รถพยาบาลได้รับการทำเครื่องหมายด้วยเครื่องหมายอนุสัญญาเจนีวาที่สามารถเอาออก หรือซ่อนเร้นโดยไม่ต้องเปลี่ยนลายพราง สิ่งนี้จะช่วยลดความเสี่ยงของการเปิดเผยต่อการกระทำที่มุ่งร้าย หรือสภาพอากาศที่ไม่เอื้ออำนวย

แหล่งที่มา
----------

* *This article incorporates work from , which is in the public domain as it is a work of the United States Military.*

อ้างอิง
-------

1. 1 2  "Army Fact File - Stryker". คลังข้อมูลเก่าเก็บจากแหล่งเดิมเมื่อ 2006-07-27. สืบค้นเมื่อ 2006-07-31.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ยานส่งกลับสายแพทย์เอ็ม 1133

| * ด
* ค
* ก
สไตรเกอร์ |
| --- |
| 
* ยานลำเลียงพลทหารราบเอ็ม1126
* ยานเกราะลาดตระเวนเอ็ม1127
* ยานเกราะพิฆาตรถถังเอ็ม1128
* ปืนครกอัตตาจรเอ็ม1129
* ยานเกราะบัญชาการเอ็ม1130
* ยานเกราะชี้เป้าปืนใหญ่เอ็ม1131
* ยานเกราะทหารช่างเอ็ม1132
* ยานส่งกลับสายแพทย์เอ็ม1133
* ระบบจรวดนำวิถีต่อต้านรถถังอัตตาจรเอ็ม1134
* ยานเกราะลาดตระเวนตรวจจับนิวเคลียร์, ชีวะ, เคมี เอ็ม1135

 |  |
**ความชื้น** (อังกฤษ: humidity) เป็นคำใช้เรียกปริมาณไอน้ำในอากาศ อย่างเป็นทางการ อากาศชื้นเป็นสารผสมระหว่างไอน้ำกับองค์ประกอบอื่นของอากาศ โดยความชื้นนิยามในแง่ของปริมาณน้ำในสารผสมนี้ เรียกว่า **ความชื้นสัมบูรณ์** ในการใช้ประจำวัน คำว่า "ความชื้น" มักหมายถึง **ความชื้นสัมพัทธ์**มากกว่า โดยแสดงเป็นร้อยละในการพยากรณ์อากาศและในเครื่องวัดความชื้นอากาศครัวเรือน ที่เรียกเช่นนี้เพราะเป็นการวัดความชื้นสัมบูรณ์ปัจจุบันเทียบกับค่าสูงสุด **ความชื้นจำเพาะ** (specific humidity) เป็นอัตราส่วนของปริมาณไอน้ำในสารผสมกับปริมาณอากาศทั้งหมด (อิงมวล) ปริมาณไอน้ำในสารผสมสามารถวัดได้โดยมวลต่อปริมาตรหรือเป็นความดันย่อย (partial pressure) ขึ้นอยู่กับการใช้

ในทางอุตุนิยมวิทยา ความชื้นบ่งชี้ความน่าจะเกิดหยาดน้ำฟ้า น้ำค้างหรือหมอก ความชื้นสัมพัทธ์ที่สูงลดประสิทธิภาพการหลั่งเหงื่อเพื่อลดอุณหภูมิร่างกาย เพราะไปลดอัตราการระเหยความชื้นจากผิวหนัง ปรากฏการณ์นี้คำนวณในรูปตารางดัชนีความร้อน ซึ่งใช้ระหว่างสภาพอากาศฤดูร้อน

นอกจากความชื้นในอากาศแล้ว **ความชื้น** (อังกฤษ: moisture) ยังหมายถึง การมีของเหลว โดยเฉพาะอย่างยิ่งน้ำ ตัวอย่างเช่น น้ำปริมาณน้อยอาจพบได้ในอากาศ ในอาหารและในผลิตภัณฑ์ทั้งหลาย
**ไคแผ่น** (ลาว: ໄຄແຜ່ນ) เป็นสแน็กลาวทำจากสาหร่ายเขียวน้ำจืด ("ไค"), กระเทียม, ผัก และงา

ไคแผ่นผลิตในทางเหนือของประเทศลาว และได้รับความนิยมเป็นพิเศษในหลวงพระบาง ในช่วงฤดูหนาวแล้ง (พฤศจิกายนถึงเมษายน) ระดับน้ำในแม่น้ำจะแห้งขอดที่สุด ชาวลาวจะเก็บไคที่จับตัวกันอยู่ใต้น้ำขึ้นมา จากนั้นนำมาล้าง ตำ และอัดเป็นก้อน ไคที่อัดเป็นก้อนแล้วจะนำมาต้ม ปรุงรสด้วยน้ำมะขามเปียก มะกอกดำและเขียว จากนั้นจึงรีดให้ก้อนไคแบนเป็นแผ่น แล้วนำไปตากบนเสื่อกกสาน โรยด้วยงา บางครั้งอาจโรยกระเทียมฝานบาง มะเขือเทศ หรือหอมหัวใหญ่ เมื่อเสร็จแล้วจะนำไปตากแห้งเป็นเวลาอย่างน้อย 7 ชั่วโมง บ้างว่าไคแผ่นมีลักษณะคล้ายกับสาหร่ายโนริของญี่ปุ่น
ไคแผ่นอุดมด้วยวิตามินและเกลือแร่ รสชาติคล้ายโนริแต่จะมีรสขมหวานและกลิ่นที่มากกว่า หนึ่งในวิธีนำไคแผ่นมาประกอบอาหารที่นิยมคือการนำไปทอดในน้ำมันเป็นชนมขบเคี้ยว ในขณะที่บางส่วนอาจเลือกทานไคแผ่นดิบ ๆ

นับตั้งแต่ปี ค.ศ. 2002 เริ่มมีการนำเข้าไคแผ่นไปจำหน่ายในสหรัฐ

อ้างอิง
-------

1. ↑  "Kaipen". คลังข้อมูลเก่าเก็บจากแหล่งเดิมเมื่อ 2020-02-02. สืบค้นเมื่อ 2022-03-28.
2. ↑  "Kaipen - Laos crispy river weed". 2015-03-14.
3. ↑  "What is Kai Pen? A Delicious Vegan Snack from Northern Laos!". 2013-02-11.
4. ↑  Fabricant, Florence (2002-05-22). "In Laos, a Regional Specialty Goes Global". *The New York Times*.
**ไฉจิ้น** (จีน: 柴进) เป็นตัวละครผู้กล้าในเรื่องซ้องกั๋ง ในวรรณกรรมได้บอกไว้ว่า เขาเป็นชายหนุ่มรูปร่างสง่างาม มีคิ้วคล้ายมังกร ดวงตาดั่งคล้ายนกฟินิกซ์ สืบเชื้อสายจากพระเจ้าชาซิจง เป็นคนใจบุญสุนทาน ชอบช่วยเหลือผู้ที่เดือดร้อน มีผู้กล้าชื่อดังเคยมาอาศัยกับเขา ไม่ว่าจะเป็น หลินชง ซ่งเจียง อู่ซง สือหย่ง

ต้องโทษจำคุก
------------

เนื่องจากไฉจิ้นได้ข่าวว่า อินเทียนซี (殷天錫 ท.อินเทียนเซ็ก) ได้รังแกอาของตน เนื่องจากมีปัญหาเรื่องที่ดิน ทำให้ไฉจิ้นตัดสินใจไปที่เมืองเกาถังโจว (高唐州 ท.กอตังจิว ; ปัจจุบันคือเขตเกาถัง มณฑลซานตง) ร่วมกับหลี่ขุย ครั้นไปถึงก็พบว่า อาได้เสียชีวิตลง ประกอบกับอินเทียนซีได้มาพอดี ไฉจิ้นจึงเข้าไปเจรจากับอินเทียนซีว่า อาของตนได้เสียชีวิตแล้ว รอให้เผาศพเสร็จก่อน ค่อยมาชำระเรื่องปัญหาที่ดิน แต่อินเทียนซีไม่สนใจและได้พูดจาลบหลู่ไฉจิ้นรวมทั้งอาของเขา ทำให้หลี่ขุยทนไม่ไหว ก็เลยต่อยอินเทียนซีจนตาย ไฉจิ้นเห็นดังนั้น ก็กลัวว่า หลี่ขุยจะต้องโทษ จึงให้หลี่ขุยกลับไปที่เขาเหลี่ยงซาน ส่วนตัวเขาก็ถูก เกาเหลียน (高廉 ท.กอเหลียม) ซึ่งเป็นเจ้าเมืองเกาถังโจว อีกทั้งยังมีศักดิ์เป็นญาติของเกาฉิว จับตัวไปลงโทษ เป็นเหตุให้ผู้กล้าแห่งเหลียงซานเข้าบุกเมืองเกาถังโจวและเข้าสังหารเกาเหลียน ทางด้านไฉจิ้นเองก็ได้ความช่วยเหลือจากหลี่ขุย หลังจากที่ต้องถูกขังในบ่อน้ำเป็นเวลานาน

ชีวิตที่เขาเหลียงซาน
--------------------

ครั้นไฉจิ้นได้ขึ้นเขาเหลียงซาน ก็ได้เป็นหัวหน้าสมุหบัญชีและการคลังร่วมกับหลี่อิง ต่อมาได้มีวีรกรรมที่สำคัญในช่วงศึกฟางล่า นั่นคือ ปลอมตัวเป็นชายเร่ร่อนในชื่อ เคออิ่น แกล้งเข้ามารับราชการอยู่กับฟางล่า จนฟางล่าพอใจ และยกนางจินจือ ซึ่งเป็นลูกสาวให้เป็นภรรยา จนกระทั่งในช่วงสุดท้ายของสงคราม เขาได้สังหาร ฟางเจี๋ย (方傑 ท.ฮองเกียด) ซึ่งเป็นหลานชายของฟางล่า

หลังรบชนะกองทัพฟางล่า ไฉจิ้นก็ได้รับแต่งตั้งจากฮ่องเต้ ให้เป็นขุนนางนายทหาร แต่ไฉจิ้นได้รู้มาว่า สาเหตุที่หยวนเสี่ยวชีไม่ได้เป็นขุนนางนั้น เพราะมีกรณีที่ใส่ชุดของฟางล่า ไฉจิ้นจึงนึกขึ้นได้ว่า "ตัวเราก็เคยทำเป็นไปสวามิภักดิ์ฟางล่าและได้เป็นถึงลูกเขย ครั้นเราจะทำราชการต่อไป ก็จะมีคนมาประณามเราว่า เคยเป็นลูกเขยของกบฏ ถ้างั้นเราก็ยอมลาออกแล้วกลับบ้านเกิดจะดีกว่า" ครั้นคิดได้ดังนั้น ก็ขอลาออกจากราชการ และกลับไปใช้ชีวิตอย่างสงบสุขที่บ้านเกิด

แหล่งข้อมูลอื่น
---------------

* Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. Retrieved 19 December 2016.
* Miyamoto, Yoko (2011). "Water Margin: Chinese Robin Hood and His Bandits" เก็บถาวร 2020-11-28 ที่ เวย์แบ็กแมชชีน. *Demystifying Confucianism*. Retrieved 19 December 2016.
**เอเมนเบรก** (อังกฤษ: amen break) เป็นกลองโซโล (4-บาร์) ที่เล่นโดยมือกลอง เกรกอรี ซี. โคลแมน ในชื่อเพลง "เอเมน บราเทอร์" ("Amen, Brother") ของวงเดอะวินส์ตันส์ (The Winstons) เพลงเต็มรูปแบบเป็นเพลงบรรเลงที่ถอดความมาจากเพลง "เอเมน" (Amen) ของเจสเตอร์ แฮร์สตัน ที่เขาเขียนขึ้นให้กับซิดนีย์ พอยเทียร์ ในภาพยนตร์เรื่อง *ลิลลีส์ออฟเดอะฟิลด์* (1963) ซึ่งต่อมาเป็นที่นิยมโดยวง ดิอิมเพรสชันส์ (The Impressions) ในปี 1964 เพลง "เอเมน บราเทอร์" ได้วางขายในรูปแบบไวนิลซิงเกิลที่อยู่ในบี-ไซด์ของเพลง "คัลเลอร์ฮิมฟาเทอร์" (Color Him Father) ในปี 1969 โดยค่าย เมโทรมีเดีย ปัจจุบันมีอยู่ในหลายอัลบัมรวมเพลงและนำซิงเกิลในรูปแบบไวนิล 12 นิ้วกลับมาวางขายใหม่ ร่วมกับเพลงอื่น ๆ ของเดอะวินส์ตันส์

เอเมนเบรก เริ่มเป็นที่รู้จักอย่างมากในช่วงทศวรรษที่ 1980 เป็นต้นมาในการนำท่อนกลองโซโล (หรือทำเลียนแบบ) มาใช้เป็นลูปกลองแซมเพิล จนกลายเป็นใช้กันอย่างแพร่หลายใน เบรกบีต, ฮิปฮอป, เบรกบีตฮาร์ดคอร์, ฮาร์ดคอร์เทคโน และ เบรกคอร์, ดรัมแอนด์เบส (รวมทั้ง โอลด์สคูลจังเกิล และ รักกาจังเกิล) และ ดิจิทัลฮาร์ดคอร์ เอเมนเบรกถูกใช้เป็นแซมเพิลอย่างต่อเนื่องตั้งแต่ปี 1985 จนถึงปัจจุบันใน ฮิปฮอป รักกา ดรัมแอนด์เบส และรูปแบบอื่น ๆ "คลิป 6-วินาที กลับกลายเป็นวัฒนธรรมย่อยต่างๆนานา" อันเนื่องมาจาก Amen break, "Amen, Brother" เป็นเพลงที่มีการแซมเพิลมากที่สุดในประวัติศาสตร์ดนตรีที่มีการแซมเพิลประมาณ 2,894 ครั้ง

อ้างอิง
-------

1. ↑  Butler, Mark J. (2006), *Unlocking the groove: Rhythm, meter, and musical design in electronic dance music*, Indiana University Press, p. 78, ISBN 978-0-253-34662-9, Even more common, especially in jungle/drum 'n' bass, is a break ... which fans and musicians commonly refer to as the 'Amen' break.
2. ↑  The Amen break's impact on history. YouTube video.
3. ↑  "Most Sampled Artists | WhoSampled". *www.whosampled.com*. สืบค้นเมื่อ 2018-06-17.
**ไฉฮงเฮิง** หรือ **ไช่หงเฮิง** (จีน: 蔡红亨; พินอิน: *Càihónghēng*) เป็นเจ้าแม่อันเป็นเทพบรรพชนชาวรีวกีวแห่งอาณาจักรรีวกีว (หมู่เกาะรีวกีว) ซึ่งตรงกับรัชกาลจักรพรรดิว่านลี่แห่งราชวงศ์หมิงของจีนและในตำนานท้องถิ่นและมุขปาฐะกล่าวว่านางเป็นศิษย์ของเจ้าแม่ตันเจ๊งก๊อและได้รับการเคารพบูชาในศาสนาชาวบ้านจีน, และทรงเป็นนักพรตเต๋าของลัทธิเต๋าในฐานะเซียน (นักสิทธิ์) ที่นิยมอย่างยิ่งในชาวฮกเกี้ยน, ชาวไต้หวัน, ทางภาคใต้ของประเทศจีน, และในหมู่เอเชียตะวันออกและเอเชียตะวันออกเฉียงใต้ ตำนานการกำเนิดและสร้างสมคุณงามความดีแก่สาธารณชนของเจ้าแม่เริ่มต้นกำเนิดในหมู่เกาะรีวกีว เจ้าแม่ประพฤติตนคุณธรรมอันเป็นที่ประจักษ์แก่สาธารณชนและหลังจากการถึงแก่พิราลัยแล้วด้วยคุณูปการคุณงามความดีของเจ้าแม่จึงได้รับการเคารพบูชาในฐานะเจ้าแม่สืบต่อมาในวัดและศาลเจ้าตามคติท้องถิ่นของประเทศไต้หวัน นามอื่น ๆ ของเจ้าแม่คือ ไฉโกวโผว (蔡姑婆; ไช่กูผัว) ไฉฮูหยิน (蔡夫人; ไช่ฟูเหริน) ไฉม่าฮูหยิน (蔡妈夫人; ไช่มาฟูเหริน) ไฉม่าเนี้ยเนี้ย (蔡妈娘娘; ไช่มาเหนียงเหนียง) และไฉไน้ฮูหยิน (蔡奶夫人; ไช่ไหน่ฟูเหริน)

ประวัติ
-------

ไม่ปรากฏทำเนียบนามของเจ้าแม่ในประวัติศาสตร์อย่างเป็นทางการ แต่ปรากฏในหนังสือ "*ตำนานที่ชาวหมิ่นลืมเลือน*" (*闽都别记*; *หมิ่นโตวเปี๋ยจี้*) ที่เขียนโดย เหอ ฉิว (何求) ในราชวงศ์ชิง บันทึกว่า ไฉฮงเฮิงกำเนิดในตระกูลขุนนางของอาณาจักรรีวกีว บรรพชนของเจ้าแม่คือ ไช่จั๋ว (蔡茁) เดิมซึ่งเป็นชนพื้นเมืองของเขตฉางเล่อ (长乐) มณฑลฝูเจี้ยน

ดูเพิ่ม
-------

* เจ้าแม่ตันเจ๊งก๊อ
* ฮวดจูกง
* เจ้าแม่จู๊แซเนี้ย

อ้างอิง
-------

1. ↑  清里人何求《闽都别记》：「长乐蔡氏，世宦于琉球。万历时，耳目大夫蔡金城有女曰红亨，年十六，能神游海上，顷刻千里。真睡常汗出。姊见撼之，醒，曰姊断却数十人性命矣！问其故，曰：某处海船遭风将复，妹与风神战，已获胜，今醒，彼岂饶诸船乎？姊告父，征之信。一日于海上遇临水夫人，遂请执业，天人许之。未几封王之中使至，闻其异，契之朝归。抵长乐，红亭谒蔡氏祖祠，与族人叙昭穆，乃蔡氏之姑也。少倾出至海滨，有（山严）若龛者，红亭遂坐化其中。族人异之，即其肉身塑像。自是行船者，遇风海上，呼"蔡姑婆"，无不获济」
2. ↑  賈忠偉《你可能不知道的－日本、韓國故事》，靈活文化，ISBN9789867027474

คอมมอนส์ มีภาพและสื่อเกี่ยวกับ:  
**เจ้าแม่ไฉฮงเฮิง**
Guylian Chocolates
Guylian sea shell chocolates
**Guylian** (ฝรั่งเศสออกเสียง: [ɡiljaːn]) เป็นผู้ผลิตช็อคโกแลตของชาวเบลเยียม ก่อตั้งขึ้นโดย Guy Foubert ในปี 1960 บริษัท ฯ ใช้ชื่อจากการรวมชื่อจริง Foubert คือ Guy กับภรรยาของเขาที่ชื่อ Liliane จึงกลายมาเป็นชื่อ Guylian Guylain มีชื่อเสียงมากที่สุดในการผลิตช็อคโกแลตรูปเปลือกหอย โดยใช้การบรรจุที่แตกต่างกัน 

Guylian ได้รับการสปอนเซอร์ที่สนับสนุนหลักของโครงการม้าน้ำ ตั้งปี 1999 และในปี 2008 บริษัททำขนมล็อตเต้ (Lotte) จากเกาหลีใต้ก็ซื้อ บริษัทด้วยราคา 164 ล้านดอลล่า

ประวัติ
-------

เกิดในปี 1938 ลูกชายของคนทำขนมปัง Sint-Niklaas และ Guy Foubert พัฒนาทักษะของเขาที่โรงเรียนแอนต์เวิร์ป โรงเรียนทำขนมและเค้กในเบลเยี่ยม ในระหว่างที่เขาศึกษาอยู่ที่นั้น Guy Foubert ก็ขายช็อคโกแลตทรัฟเฟิลทำมือในตลาดท้องถิ่น 
ช็อคโกแลต Guylian ก่อตั้งขึ้นในปี 1960 และชื่อ "Guylian" มาจากการรวมชื่อของสามีภรรรยาคู่หนึ่ง (Guy และ Liliane) พวกเขาเริ่มต้นด้วยการผลิตที่บ้าน ผลิต พราลีน (pralines) ซึ่งเป็นถั่วที่เคลือบด้วยน้ำเชื่อมหรือคาราเมล และช็อคโกแลตทรัฟเฟิล โดยขายให้กับร้านค้าช็อคโกแลตในท้องถิ่น

### บันทึกสถิติโลกกินเนสส์

ใน เดือนมีนาคม ปี 2005 Guylian ได้ลงในเนสส์เวิลด์เร็กคอร์ด โดยเขาได้สร้างประติมากรรมช็อคโกแลตที่ใหญ่ที่สุดของโลกรูปไข่อีสเตอร์ในใจกลางตลาดที่ Sint-Niklaas (เบลเยี่ยม) โดย 26 คน ทำงานอย่างต่อเนื่องเป็นเวลาแปดวันในการสร้างไข่ช็อคโกแลตยักษ์ ประติมากรรมนี้มีความสูง 8.32 เมตรและกว้าง 6.39 เมตร น้ำหนักของช็อคโกแลตหนักรวม 1,950 กิโลกรัม หรือประมาณ 50,000 ช็อคโกแลตซีเชลล์บาร์

ไอคอนบริษัท
-----------

ม้าน้ำ ถูกนำมาใช้เป็นไอคอนของ บริษัท และได้รับการคุ้มครองตามกฎหมายลิขสิทธิ์ทั่วโลก หางของมันม้วนรอบๆม้าน้ำตัวอื่นๆ ทุกไอคอนของ Guylian จะมีแสตมป์ G ที่บ่งชี้ว่าเป็นผลิตภัณฑ์ที่ทำโดย Guylian

ผลิตภัณฑ์
---------

Guylian ขาย พรา-ลีน (ถั่วที่เคลือบด้วยน้ำเชื่อมหรือคาราเมล)ในกล่องของขวัญ ซึ่งช็อคโกแลตแต่ละชิ้นจะถูกห่อเอาไว้ ไม่ว่าจะเป็น ช็อคโกแลตแท่ง ช็อคโกแลตทรัฟเฟิล และ นาโพลิเทียน (napolitains) Guylian เป็นที่รู้จักกันดีจากช็อคโกแลต รูปเปลือกหอย นอกจากนี้ออริจิเนลพราลีนรสเฮเซลนัทถูกคิดค้นโดย Guy Foubert ในปี 1960 แต่ในปัจจุบันมีรสชาติอื่น ๆ ให้เลือกมากมาย
เอเลนอร์ มาร์กาเร็ต กรีน หรือพระนามหลังเสกสมรส  **เจ้าหญิงวิกโก เคาน์เตสแห่งโรเซินบอร์ก** (อังกฤษ: Eleanor Margaret Green) ประสูติเมื่อวันที่ 5 พฤสจิกายน 2438 ณ นิวยอร์กซิตี สหรัฐอเมริกา เป็นธิดาของ เจมส์ โอลิเวีย กรีน กับ อเมลี ฮิววิต พระมารดาของพระองค์เป็นบุตรีของ อับราม ฮิววิต นักการเมืองท้องถิ่นของนิวยอร์ก ซิตี้ ด้านชีวิตส่วนพระองค์ทรงเสกสมรสกับ เจ้าชายวิกโก เคานต์แห่งโรเซินบอร์ก พระโอรสองค์ที่ 4 ใน เจ้าชายวัลเดมาร์แห่งเดนมาร์ก พระราชนัดดาใน พระเจ้าคริสเตียนที่ 9 แห่งเดนมาร์ก เมื่อวันที่ 10 มิถุนายน 2467 ณ นิวยอร์ก ซิตี้ ซึ่งเป็นบ้านเกิดของพระองค์ การเสกสมรสครั้งนี้ พระสวามีมิได้รับพระบรมราชานุญาตจากพระมหากษัตริย์แห่งเดนมาร์ก ทำให้พระสวามีต้องสละฐานันดร เจ้าชายแห่งเดนมาร์ก และมิได้มีสิทธิ์ในการสืบราชบัลลังก์ และใช้พระนามเพียง เจ้าชายวิกโก เคานต์แห่งโรเซินบอร์ก เธอจึงได้รับการสถาปนาเป็น **เฮอร์ไฮนีส เจ้าหญิงวิกโก เคาน์เตสแห่งโรเซินบอร์ก** จากการเสกสมรสนั้น ทั้ง 2 ไม่มีพระบุตร ต่อมาเจ้าหญิงวิกโก ได้เสด็จไปประทับ ณ กรุงโคเปนเฮเกน ประเทศเดนมาร์ก ตราบจนสิ้นพระชนม์ลงเมื่อวันที่ 3 กรกฎาคม พ.ศ. 2509 สิริพระชันษา 70 ชันษา

อ้างอิง
-------

* "Cooper-Hewitt Family". Ringwood Manor.
* the Peerage.com
***ออริคโตโดรมีอุส*** (อังกฤษ: Oryctodromeus) เป็นสกุลของไดโนเสาร์ออร์นิโทรพอดตัวเล็ก. อาศัยอยู่ในยุคครีเทเชียส ประมาณ 95 ล้านปีก่อน

รายละเอียด
----------

ภาพจำลอง
ออริคโตโดรมีอุส มีแขนเหมือนกับตุ่น, อีคิดนา และวอมแบต แต่วิ่งเร็วเหมือนกับaardwolves, หนูตะเภา, ไฮยีน่า และกระต่าย. อาศัยอยู่ในหลุม

การแบ่งประเภท
-------------

Caudal vertebrae
*ออริคโตโดรมีอุส* มีความใกล้ชิดกับฮิปซิโลโฟดอน เช่น *Orodromeus* และ *Zephyrosaurus*

ชีววิทยา
--------

เนื่องจากเป็นฮิปซิโลโฟดอน ออริคโตโดรมีอุสจึงมีตัวเล็ก, เป็นสัตว์กินพืช. ชื่อ *Oryctodromeus cubicularis* แปลว่า "นักขุดแห่งถ้ำ" ในการอ้างอิงถึงวิถีชีวิตของมัน. ออริคโตโดรมีอุสวัยผู้ใหญ่มีความยาว2.1 m (6.9 ft) มีน้ำหนักประมาณ 22-32กิโลกรัม (50-70) วัยเจริญพันธุ์มีขนาดประมาณ 1.3 m (4.3 ft).

### ที่อยู่อาศัย

ครอบครัวข้างนอกที่อยู่อาศัย (หลุม)
ออริคโตโดรมีอุสอาศัยอยู่ในหลุมที่มียาวประมาณ 2 เมตร (6.6 ฟุต)\* และกว้าง 70 เซนติเมตร (2.3 ฟุต)\*. ลักษณะหลุมดูเหมือนกับหลุมที่ไฮยีน่าและนกพัฟฟินทำ. ในหลุมปกคลุมไปด้วยทราย และในหินทรายนี้มีหินโคลนและดินโคลนอยู่รอบๆหลุม.

อ้างอิง
-------

เว็บที่เชื่อมโยง
----------------

* Dinosaur den diggers discovered - BBC
* (อิตาลี) Dinosauriweb about the Oryctodromeus
* Full abstract of description[*ลิงก์เสีย*]
* Article about burrowing dinosaurs from The Cambrian Explosion blog
**ความคุ้มกันองค์อธิปัตย์** (อังกฤษ: sovereign immunity) หรือ **ความคุ้มกันพระมหากษัตริย์** (อังกฤษ: crown immunity) เป็นความคิดทางกฎหมายว่าองค์อธิปัตย์หรือรัฐ ไม่สามารถกระทำผิดกฎหมายได้ และมีความคุ้มกันต่อการฟ้องคดีแพ่งหรืออาญา ภายในเขตอำนาจศาลของตัวเอง สำหรับกฎทำนองเดียวกันที่เข้มกว่า ว่าด้วยศาลต่างดินแดน เรียกว่าความคุ้มกันแห่งรัฐ (อังกฤษ: state immunity)

ในความหมายเก่า ความคุ้มกันที่ให้แก่พระมหากษัตริย์เป็นหลักการที่มาดั้งเดิมของความคุ้มกันแห่งรัฐที่อาศัยมโนทัศน์คลาสสิกอำนาจอธิปไตยในแง่ที่ว่าองค์อธิปัตย์ไม่อาจอยู่ภายใต้เขตอำนาจศาลอื่นโดยปราศจากความยินยอมของผู้นั้น

ความคุ้มกันแก่องค์อธิปัตย์แบ่งได้เป็นสองรูปแบบ

1. ความคุ้มกันจากคดี หมายถึง องค์อธิปัตย์หรือผู้แทนไม่สามารถเป็นจำเลยหรืออยู่ในบังคับของกระบวนพิจารณาคดีของศาล
2. ความคุ้มกันจากการบังคับใช้ หมายถึง แม้บุคคลชนะคดีต่อองค์อธิปัตย์หรือรัฐ แต่คำพิพากษานั้นไม่อาจบังคับใช้ได้

ความคุ้มกันแก่องค์อธิปัตย์ของรัฐหนึ่งสามารถสละได้ โดย

* ความตกลงลายลักษณ์ก่อนหน้า
* การยื่นฟ้องคดีโดยไม่อ้างความคุ้มกัน
* ยอมรับเขตอำนาจศาลเป็นจำเลยในคดี
* ร้องขัดหรือดำเนินการในคดี (นอกเหนือจากอ้างความคุ้มกัน)

ในประเทศราชาธิปไตยภายใต้รัฐธรรมนูญเป็นจุดกำเนิดตามประวัติศาสตร์ของอำนาจหน้าที่ซึ่งสร้างศาลขึ้นมา กฎนี้แสดงออกทั่วไปในภาษิตกฎหมาย rex non potest peccare หมายถึง พระมหากษัตริย์จะทรงกระทำผิดไม่ได้ (the king can do no wrong)

ตามประเทศ
---------

### จีน

สาธารณรัฐประชาชนจีนอ้างอย่างสม่ำเสมอว่า หลักการพื้นฐานข้อหนึ่งของกฎหมายระหว่างประเทศนั้น มีเพื่อให้รัฐทั้งหลาย รวมไปถึงทรัยพ์สินของรัฐเหล่านั้น ได้มีความคุ้มกันองค์อธิปัตย์โดยสมบูรณ์ (absolute sovereign immunity) จีนต่อต้านการคุ้มกันองค์อธิปัตย์แบบมีข้อจำกัด (restrictive sovereign immunity) จีนยืนยันว่ารัฐหนึ่งอาจสละความคุ้มกันของตนได้ด้วยการประกาศโดยสมัครใจ แต่หากมีกรณีที่รัฐบาลเข้าแทรกแซงในคดีความ (เช่น การประท้วง) กรณีดังกล่าวจะต้องไม่ถูกมองว่าเป็นการสละการคุ้มกัน เคยมีกรณีที่บริษัทของจีนที่มีรัฐเป็นเจ้าของและถือว่ามีความสำคัญต่อกิจการของรัฐ ได้อ้างความคุ้มกันองค์อธิปัตย์ ในคดีความที่บริษัทเหล่านั้นถูกฟ้องในศาลต่างประเทศ มุมมองของจีนต่อเรื่องนี้คือ ความคุ้มกันองค์อธิปัตย์เป็นสิทธิและประโยชน์ที่ชอบด้วยกฎหมาย ที่องคาพยพของจีนมีหน้าที่จะปกป้องรักษา ตัวอย่างของบริษัทของจีนที่รัฐเป็นเจ้าของที่เคยอ้างความคุ้มกันองค์อธิปัตย์ เช่น วิสาหกิจอุตสาหกรรมอากาศยานจีน (Aviation Industry Corporation of China - AVIC) และบรรษัทวัสดุก่อสร้างแห่งชาติจีน (China National Building Materia)

### สิงคโปร์

ในประเทศสิงคโปร์ ความคุ้มกันแห่งรัฐถูกประมวลบัญญัติไว้ State Immunity Act of 1979 เก็บถาวร 2018-01-02 ที่ เวย์แบ็กแมชชีน ซึ่งมีลักษณะใกล้เคียงกับ State Immunity Act 1978 ของสหราชอาณาจักร

ดูเพิ่ม
-------

* ความคุ้มกันทางทูต
* อำนาจศาล

อ้างอิง
-------

1. ↑  Broom, Herbert (March 25, 1845). "A Selection of Legal Maxims, Classified and Illustrated". T. & J.W. Johnson – โดยทาง Google Books.
2. ↑  何, 志鹏. "主权豁免的中国立场".
3. ↑  "Foreign Ministry Spokesperson Lu Kang's Regular Press Conference on May 11, 2016". *Ministry of Foreign Affairs of the People's Republic of China*.
4. ↑  "Chinese state-owned firms clain 'sovereign immunity' in US courts with foreign ministry's backing". 12 May 2016.
**ความฉลาดทางการเงิน** เป็นประเภทของระบบธุรกิจอัจฉริยะที่ประกอบด้วยความรู้และทักษะที่ได้รับจากการทำความเข้าใจหลักการทางการเงินและการบัญชีในโลกธุรกิจและการทำความเข้าใจวิธีการใช้เงิน แม้ว่าจะเป็นศัพท์ใหม่ แต่ความฉลาดทางการเงินมีรากฐานในการวิจัยการพัฒนาองค์กร ซึ่งส่วนใหญ่อยู่ในการมีส่วนร่วมของพนักงาน ความฉลาดทางการเงินกลายเป็นแนวปฏิบัติที่ดีและสมรรถนะหลักในหลาย ๆ องค์กรที่นำไปสู่ผลลัพธ์ทางการเงินที่ดีขึ้น, การเพิ่มขวัญกำลังใจของพนักงาน และการลดการหมุนเวียนพนักงาน หลายองค์กรรวมถึงโปรแกรมความฉลาดทางการเงินในหลักสูตรการพัฒนาความเป็นผู้นำ ความฉลาดทางการเงินไม่ใช่ทักษะโดยธรรมชาติ แต่ค่อนข้างเป็นชุดของทักษะการเรียนรู้ที่สามารถพัฒนาได้ในทุกระดับ

สาขาวิชาของความเข้าใจ
---------------------

ความเข้าใจทั้งสี่ด้าน ที่ประกอบกันเป็นอัจฉริยะทางการเงิน คือ:

*เข้าใจรากฐาน* ความฉลาดทางการเงินต้องมีความเข้าใจพื้นฐานของการวัดทางการเงินรวมถึงงบกำไรขาดทุน, งบดุล และงบกระแสเงินสด นอกจากนี้ยังต้องทราบความแตกต่างระหว่างเงินสด และกำไร ตลอดจนทำไมงบดุลจึงทำให้เท่ากัน

*เข้าใจศิลปะ* การเงินและการบัญชีเป็นศิลปะเช่นเดียวกับวิทยาศาสตร์ ทั้งสองสาขาวิชาต้องพยายามหาปริมาณสิ่งที่ไม่สามารถหาปริมาณได้เสมอ ดังนั้นจึงต้องอาศัยกฎการประมาณและข้อสมมติฐาน ความฉลาดทางการเงินสร้างความมั่นใจให้ผู้คนสามารถแยกแยะได้ว่ามีการนำศิลปะด้านการเงินมาใช้กับตัวเลขใดบ้าง รวมถึงรู้วิธีการปรับใช้ต่างกันอย่างไรโดยอาจนำไปสู่ข้อสรุปที่แตกต่างกัน

*เข้าใจการวิเคราะห์* ข้อมูลทางการเงินรวมถึงความสามารถในการวิเคราะห์ตัวเลขในเชิงลึก ซึ่งรวมถึงความสามารถในการคำนวณผลกำไร, พลังทวี, สภาพคล่อง และความสามารถในการดำเนินงาน ตลอดจนทำความเข้าใจความหมายของผลลัพธ์ การดำเนินการวิเคราะห์ผลตอบแทนจากการลงทุนและการตีความผลลัพธ์เป็นส่วนหนึ่งของความฉลาดทางการเงิน

*เข้าใจภาพรวมขนาดใหญ่* ความฉลาดทางการเงินยังหมายถึงความสามารถในการเข้าใจผลลัพธ์ทางการเงินของธุรกิจในบริบท - นั่นคือภายในกรอบของภาพรวม ปัจจัยต่าง ๆ เช่น เศรษฐกิจ, สภาพแวดล้อมการแข่งขัน, กฎระเบียบ และการเปลี่ยนแปลงความต้องการตลอดจนความคาดหวังของลูกค้า รวมถึงเทคโนโลยีใหม่ ๆ ล้วนมีผลต่อการตีความตัวเลข

ความฉลาดทางการเงินไม่ได้เป็นเพียงการเรียนรู้ทางทฤษฎีเท่านั้น นอกจากนี้ยังต้องมีการฝึกฝนและใช้ให้เป็นประโยชน์ในโลกแห่งความจริง ในโลกบรรษัท ผู้จัดการสามารถแสดงข้อมูลทางการเงินโดยการพูดภาษา นั่นคือ การถามคำถามเกี่ยวกับตัวเลขเมื่อบางสิ่งไม่สมเหตุสมผล, ตรวจสอบรายงานทางการเงินรวมทั้งการใช้ข้อมูลเพื่อทำความเข้าใจจุดแข็งและจุดอ่อนของบริษัท, การใช้การวิเคราะห์ผลตอบแทนจากการลงทุน, การจัดการเงินทุนหมุนเวียน และการวิเคราะห์อัตราส่วนเพื่อการตัดสินใจ ตลอดจนระบุตำแหน่งที่นำศิลปะทางการเงินมาใช้ประโยชน์ได้

อ้างอิง
-------

1. ↑  Lawler, E.E. III (1985). "Education, Management Style, and Organizational Effectiveness". *Personnel Psychology*. **38** (1): 1–26. doi:10.1111/j.1744-6570.1985.tb00538.x.
2. ↑  Lawler, E.E. III (1986). *High Involvement Management*. Jossey-Bass:San Francisco.
3. 1 2  Berman, K. Knight, J. Case, J. (2006). *Financial Intelligence: A Managers Guide to Knowing What the Numbers Really Mean*. Massachusetts: Harvard Business School Press.

แหล่งข้อมูลอื่น
---------------

* เก็บถาวร 2011-01-14 ที่ เวย์แบ็กแมชชีน
* 
* 
*
***ยานเกราะจู่โจม*** (เยอรมัน: *Panzer Greift An*; อังกฤษ: Tank Attacks) เป็นหนังสือเล่มใหม่ที่ยังเขียนไม่เสร็จในยุทธวิธีและการสู้รบหุ้มเกราะโดยแอร์วิน รอมเมิล หนังสือเล่มนี้เป็นฉบับติดตามและผลงานคู่เคียงเล่มก่อนหน้าที่ประสบความสำเร็จสูงอย่าง *ทหารราบจู่โจม* ซึ่งตีพิมพ์ในปี ค.ศ. 1937

ต้นฉบับ
-------

*ยานเกราะจู่โจม* มีอยู่เฉพาะในรูปแบบของต้นฉบับและเอกสารที่กระจัดกระจาย แต่เนื่องจากชื่อเสียงของผู้เขียน ต้นฉบับนี้จึงประสบความสำเร็จในฐานะตำนานของวรรณกรรมทางทหาร[] เชื่อกันว่ารอมเมิลเริ่มเขียนข้อความในขณะที่เป็นผู้บัญชาการของวิทยาลัยสงครามที่วีเนอร์นอยชตัดท์ (โรงเรียนทหารเทเรซีอัน) ใน ค.ศ. 1938 [] แม้ว่าเขาอาจจะเริ่มต้นก่อนหน้านี้ในช่วงเวลาที่เขาเป็นอาจารย์ที่วิทยาลัยสงครามพอทซดัม (ค.ศ. 1935–37)[] อาชีพของเขาคือนักทฤษฎีและอาจารย์ผู้สอนทางทหาร อย่างไรก็ตาม ก็ได้มีการเรียกตัวไปด้วยหน้าที่ของเขาในฐานะผู้บัญชาการและทหารในช่วงสงครามโลกครั้งที่สอง

หลังจากสิ้นสุดการทัพแอฟริกาเหนือในปี ค.ศ. 1943 เขาเริ่มงานเขียนนี้อีกครั้ง ที่เขียนด้วยประสบการณ์และบันทึกอันยาวนาน แต่อีกครั้งของสงคราม พร้อมกับสุขภาพไม่ดีแทรกแซงในขณะที่เขาดูแลรับผิดชอบกำแพงแห่งแอตแลนติกทั้งหมดในปี ค.ศ. 1944 หลังจากที่รถบุคลากรของเขาถูกยิงจากเครื่องบินรบซูเปอร์มารีน สปิตไฟร์ ของกองทัพอากาศแคนาดาในวันที่ 17 กรกฎาคมของปีดังกล่าว เขาก็เริ่มงานเขียนนี้อีกครั้งในขณะที่ฟื้นตัวจากอาการบาดเจ็บของเขา อย่างไรก็ตาม เขาก็เริ่มมีส่วนเกี่ยวข้องในแผนลับ 20 กรกฎาคม ในการต่อต้านอดอล์ฟ ฮิตเลอร์[] และถูกบังคับให้ต้องฆ่าตัวตายเมื่อวันที่ 14 ตุลาคม ค.ศ. 1944

เนื่องด้วยกลัวการสูญเสียเอกสารส่วนตัวของรอมเมิล จึงได้มีการเก็บงานส่วนใหญ่ไว้ในเมืองวีเนอร์นอยชตัดท์ ซึ่งภรรยาและลูกชายของเขาได้เก็บรวบรวม และซ่อนพวกเขาจากทั้งชุทซ์ชทัฟเฟิลและกองกำลังพันธมิตรที่กำลังจะมาถึง ตามที่มันเฟรด รอมเมิลกล่าว "การเสียชีวิตของพ่อทำให้แม่ยิ่งกังวลมากขึ้นในการเก็บเอกสารของเขาไว้ ไม่เพียงแต่เพื่อเหตุผลส่วนตัวเท่านั้น แต่ด้วยเหตุนี้ เมื่อประวัติศาสตร์ถูกเขียนขึ้น ความจริงอาจจะบอกได้" ในความสับสนวุ่นวายเมื่อสิ้นสุดสงคราม เอกสารบางเล่มหายไปหรือหาไม่พบ แต่เอกสารดังกล่าวส่วนมากก็จบลงด้วยการตกอยู่ในมือของกองทัพสหรัฐ

สิ่งพิมพ์
---------

*เดอะรอมเมิลเปเปอร์ส*
ส่วนมากของสิ่งที่อยู่ในหนังสือเล่มนี้สามารถพบได้ในหนังสือฉบับ ค.ศ. 1953 อย่าง*เดอะรอมเมิลเปเปอร์ส* ซึ่งได้รับการพัฒนาจากบันทึกและรายการไดอารีโดยรอมเมิลในระหว่างการทัพแอฟริกาเหนือ หนังสือเล่มนี้ได้รับการแก้ไขโดยบี. เอช. ลิดเดลล์ ฮาร์ต ซึ่งเป็นนักข่าวและนักประวัติศาสตร์ชาวอังกฤษ ด้วยความช่วยเหลือของอดีตนายพลเวร์มัคท์อย่างฟริทซ์ เบเยอร์ลีน ซึ่งทำหน้าที่เป็นลูกทีมของรอมเมิลในแอฟริกาเหนือ รวมถึงภรรยากับบุตรชายของรอมเมิล หนังสือเล่มนี้มีบทนำและความเห็นโดยลิดเดลล์ ฮาร์ต

ในวัฒนธรรมสมัยนิยม
------------------

ในภาพยนตร์*แพตตัน* มีหนังสือชื่อนี้อยู่ในโต๊ะข้างเตียง เมื่อแพตตันตื่นขึ้นโดยผู้ช่วยของเขาที่แจ้งว่ารอมเมิลกำลังจะโจมตีกองทัพของเขา เมื่อการต่อสู้รถถังสิ้นสุดลง แพตตันกล่าวว่า "รอมเมิล คุณเป็นลูกครึ่งที่ยิ่งใหญ่ ผมได้อ่านหนังสือของคุณแล้ว !" เหตุการณ์นี้ไม่เคยเกิดขึ้นอย่างแน่นอน เนื่องจากรอมเมิลยังเขียนหนังสือด้านสงครามรถถังนี้ไม่เสร็จ แม้ว่าแพตตันอาจจะเคยอ่านหนังสือทหารราบจู่โจมฉบับก่อนของรอมเมิลมาแล้วก็ตาม

ดูเพิ่ม
-------

* ตำนานของร็อมเมิล

อ้างอิง
-------

1. ↑  The Rommel Papers Retrieved 2017-08-22
2. ↑  Connelly 2014, pp. 163–163. sfn error: no target: CITEREFConnelly2014 (help)
**"Anniversary"** เป็นซิงเกิลของวงดนตรีเพลย์กราวด์ ประพันธ์เนื้อร้องโดย - แต่งทำนองโดย โตน โซฟา และเรียบเรียงโดย เพลย์กราวด์ ออกจำหน่ายในปี พ.ศ. 2555

เพลงนี้มอบให้เป็นของขวัญแด่ทุกคนสำหรับการครบรอบ 10 ปีของ Playground เพื่อแทนคำขอบคุณ ที่อยู่เป็นเพื่อนกันมา ในสนามเด็กเล่นแห่งนี้ จนถึงวันนี้ เราอยากจะบอกกับทุกคนว่า 10 ปีที่ผ่านมา มิวสิกวีดิโอนี้เผยแพร่ครั้งแรกในวันที่ 9 มกราคม พ.ศ. 2556

การตอบรับ
---------

เพลง "Anniversary" ได้อันดับ 10 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 18-24 พฤศจืกายน พ.ศ. 2555

### ชาร์ต

| ชาร์ต (พ.ศ. 2555) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 10 |
| จีเอ็มเอ็ม แกรมมี่ จีเมมเบอร์ มิวสิก 20 ท็อปดาวน์โหลด | 10 |
| ฮอตเวฟ 91.5 เอฟเอ็มชาร์ต 20 | 19 |
|

| ชาร์ต (พ.ศ. 2556) | อันดับสูงสุด |
| --- | --- |
| OK Love Chart Top 20 | 12 |
|

อ้างอิง
-------

1. ↑  Gmember Chart ประจำวันที่ 18-24 พฤศจืกายน 2555
2. ↑  Hot Wave 91.5 FM Chart 20 ประจำวันที่ 21 ธันวาคม 2555[*ลิงก์เสีย*]
3. ↑  OK Love Chart Top 20 ประจำวันที่ 25 มกราคม 2556[*ลิงก์เสีย*]
**ปอล ฟร็องซัว ฌ็อง นีกอลา ไวเคานต์แห่งบารัส** (ฝรั่งเศส: *Paul François Jean Nicolas, Vicomte de Barras*) หรือรู้จักกันในชื่อ **ปอล บารัส** เป็นนักการเมืองในช่วงการปฏิวัติฝรั่งเศส และเป็นหนึ่งในสมาชิกในคณะดีแร็กตัวร์ฝรั่งเศสซึ่งเป็นฝ่ายบริหารของฝรั่งเศสในช่วงค.ศ. 1795 ถึง 1799

ปอล บารัส เกิดในตระกูลขุนนางในพรอว็องส์ เมื่อมีอายุได้ 16 ก็เข้าเรียนวิทยาลัยนายร้อย และต่อมาเข้ารับราชการทหารในกองทัพหลวงฝรั่งเศส โดยไปประจำการที่นิคมไมซอร์ทางตอนใต้ของอินเดีย ต่อมาเมื่อไมซอร์เป็นฝ่ายพ่ายแพ้ต่ออังกฤษในสงครามอังกฤษ-ไมซอร์ครั้งที่สองในปี 1784 บารัสก็เดินทางกลับฝรั่งเศส เมื่อการปฏิวัติฝรั่งเศสปะทุขึ้นในปี 1789 เขาก็เลือกอยู่กับฝ่ายฌากอแบ็ง หลังระบอบกษัตริย์ถูกโค่นล้มแล้ว ในปี 1792 เขาก็ได้เป็นผู้แทนจากที่ประชุมใหญ่แห่งชาติ เมื่อสงครามปฏิวัติฝรั่งเศสปะทุขึ้น เขาก็ได้รับแต่งตั้งจากสภาให้เป็นผู้ตรวจการประจำกองทหารฝรั่งเศสซึ่งเผชิญหน้ากับฝ่ายต่อต้านจากซาร์ดิเนียในคาบสมุทรอิตาลี ต่อมาเขาได้เป็นผู้แทนจากจังหวัดวาร์ในสภา

ในเดือนมกราคม 1793 เขาเป็นหนึ่งในผู้ลงมติให้ประหารชีวิตพระเจ้าหลุยส์ที่ 16 อย่างไรก็ตาม แม้เขาจะเป็นสมาชิกที่ประชุมใหญ่แต่ก็ไม่ได้เข้าร่วมประชุมบ่อยนักเนื่องจากต้องปฏิบัติหน้าที่ตรวจการกองทัพในภาคตะวันออกเฉียงใต้ของฝรั่งเศส ในช่วงนี้เองที่ทำให้เขาได้รู้จักกับนายพลนโปเลียนระหว่างการปิดล้อมที่ตูลง

ในเดือนกรกฎาคม 1794 บารัสเข้าร่วมกับฝ่ายโค่นล้มอำนาจของมักซีมีเลียง รอแบ็สปีแยร์ และในปีต่อมา เมื่อที่ประชุมใหญ่แห่งชาติไม่ค่อยไว้ใจกองคุ้มกันแห่งชาติ (National Guard) ประจำกรุงปารีส ที่ประชุมใหญ่จึงมอบกองทหารให้เขาดูแลเพื่อทำหน้าที่คุ้มครองที่ประชุมใหญ่ เขาได้แต่งตั้งให้นโปเลียนกุมกองกำลังนี้ ซึ่งนำไปสู่การใช้ความรุนแรงปราบปรามการชุมนุมของฝ่ายเรียกร้องระบอบกษัตริย์ที่ถนนหน้าพระราชวังตุยเลอรีอันเป็นสถานที่ประชุมใหญ่แห่งชาติในวันที่ 5 ตุลาคม 1705

ในเดือนพฤศจิกายน 1795 บารัสได้รับแต่งตั้งเป็นสมาชิกคณะดีแร็กตัวร์ และเนื่องด้วยบารัสมีความสัมพันธ์ใกล้ชิดกับโฌเซฟีน เดอ โบอาร์แน เขาคอยเป็นพ่อสื่อให้กับโฌเซฟีนและนโปเลียนจนแต่งงานกันในปี 1796 หลังจากนั้น เขาแต่งตั้งให้นโปเลียนเป็นผู้บัญชาการกองพลทหารประจำอิตาลี เมื่อนโปเลียนก่อรัฐประหารเดือนบรูว์แมร์ในปี 1799 บารัสเป็นหนึ่งในสมาชิกคณะดีแร็กตัวร์ที่ยอมลาออก และดูเหมือนว่าเขาจะสนับสนุนการเปลี่ยนแปลงครั้งนี้ แม้บารัสจะหมดอำนาจแต่ด้วยการที่เขามีทรัพย์สมบัติมหาศาลได้ทำให้บารัสสามารถใช้ชีวิตอย่างหรูหราไปได้หลายปีภายใต้การถูกสั่งกักบริเวณไว้ในปราสาทกรอบัวซึ่งเป็นทรัพย์สินของเขา ก่อนที่ต่อมาจะถูกเนรเทศไปยังบรัสเซลส์, โรม และมงเปอลีเย เขาเป็นอิสระเมื่อนโปเลียนสิ้นอำนาจในปี 1814

อ้างอิง
-------

1. ↑  Richardson, p. 30.
2. 1 2  Encyclopædia Britannica (1911)
3. ↑  Haine, Scott. *The History of France* (1st ed.). Greenwood Press. p. 88. ISBN 0-313-30328-2. `{{cite book}}`: `|access-date=` ต้องการ `|url=` (help); ตรวจสอบค่าวันที่ใน: `|accessdate=` (help)
**จักกวาฬทีปนี** เป็นปกรณ์วิเสสที่รจนาโดยพระสิริมังคลาจารย์ รจนาสำเร็จเมื่อ พ.ศ. 2063

ต้นฉบับเอกสารใบลานคัมภีร์จักกวาฬทีปนีพบ 19 ฉบับ จารด้วยอักษรธรรมล้านนา ภาษาบาลี 4 ฉบับ ได้แก่ ฉบับวัดบุพพาราม จ.ศ. 900 ฉบับวัดพระสิงห์ จ.ศ. 1170 ฉบับวัดสูงเม่น จ.ศ. 1195 และฉบับวัดช้างค้ำ จ.ศ. 1231 ส่วนฉบับที่จารด้วยอักษรขอมไทย ภาษาบาลี 15 ฉบับ ได้แก่ ฉบับวัดบวรนิเวศวิหาร 2 ฉบับ และฉบับหอสมุดวชิรญาณ 13 ฉบับ

มูลเหตุการแต่งจักกวาฬทีปนีเพื่ออธิบายเรื่องราวทั้งหมดที่เกี่ยวกับจักรวาลตามที่ปรากฏในคัมภีร์ต่าง ๆ อย่างเช่นพระไตรปิฎก โดยแต่งเป็นร้อยแก้วภาษาบาลี มีคาถาบาลีแทรก พร้อมทั้งรวบรวมคำอธิบายเรื่องราวต่าง ๆ ที่เกี่ยวข้องกับจักรวาลในคัมภีร์ต่าง ๆ เช่น พระไตรปิฎก อรรถกถา ฎีกา และปกรณ์ต่าง ๆ มารวบรวมไว้ด้วยกันตลอดจนแสดงข้อความนั้น ๆ และคำวิจารณ์ โดยแบ่งเนื้อหาเป็น 6 กัณฑ์

ในสมัยกรุงศรีอยุธยา จักกวาฬทีปนีเป็นคัมภีร์หนึ่งที่สมเด็จพระเจ้าอยู่หัวบรมโกศโปรดเกล้าฯ พระราชทานไปฟื้นฟูพระพุทธศาสนาในลังกาในปี พ.ศ. 2299 ด้วย ต่อมากรมศิลปากรได้ชำระและแปลคัมภีร์จักกวาฬทีปนีเป็นภาษาไทย เมื่อ พ.ศ. 2523

อ้างอิง
-------

1. ↑  "จัดพิมพ์ "จักกวาฬทีปนี" เฉลิมพระเกียรติ วรรณกรรมพระพุทธศาสนาชั้นเลิศ". ไทยรัฐ.
2. ↑  สดุภณ จังกาจิตต์. (2520). *จักรวาลทีปนี กัณฑ์ที่ 1 2 3*. ใน วิทยานิพนธ์อักษรศาสตรมหาบัณฑิต คณะศึกษาศาสตร์ แผนกวิชาภาษาตะวันออก. จุฬาลงกรณ์มหาวิทยาลัย
3. ↑  พระองอาจ อาสโภ (ปริวัติ), บัวลี มณีแสน, ทองคำ ดวงขันเพ็ชร. "จักกวาฬทีปนี: พุทธธรรมเพื่อการจัดระเบียบสังคม".`{{cite web}}`: CS1 maint: multiple names: authors list (ลิงก์)
4. ↑  อาทิตย์ ชีรวณิชย์กุล. "แนะนำหนังสือ "จักรวาฬทีปนี : ลักษณะเด่น ภูมิปัญญา และคุณค่า"". ไทยศึกษา.
**แอนน์ ฮุย** หรือ **สวี อันหัว** (อังกฤษ: Ann Hui; จีนตัวเต็ม: 許鞍華; จีนตัวย่อ: 许鞍华; พินอิน: *Xǔ Ānhuá*) ผู้กำกับภาพยนตร์หญิงชาวฮ่องกงที่มีชื่อเสียง

แอนน์ ฮุย เกิดเมื่อวันที่ 23 พฤษภาคม ค.ศ. 1947 ที่เมืองอันซาน มณฑลเหลียวหนิง โดยมีบิดาเป็นชาวจีน และมารดาเป็นชาวญี่ปุ่น จบการศึกษาจากมหาวิทยาลัยฮ่องกง และจบการศึกษาทางด้านภาพยนตร์จากประเทศอังกฤษ

แอนน์ ฮุย ได้ชื่อว่าเป็น "ผู้กำกับฯหญิงที่ยิ่งใหญ่ที่สุดในวงการภาพยนตร์จีนหรือฮ่องกง" ด้วยการผลงานในวงการมานานกว่า 30 ปี จากหลากหลายประเภท ทั้งภาพยนตร์กำลังภายในจากบทประพันธ์ของกิมย้ง หรือแนวอื่น ๆ แต่ที่เป็นที่รู้จักเป็นอย่างดี และได้รับการยกย่อง คือ ภาพยนตร์ดราม่า หรือแนวชีวิต ที่สะท้อนความเป็นไปของสังคม โดยเฉพาะอย่างยิ่งกับการเล่าเรื่องที่เชื่อมโยงกับตัวตนของตัวเอง ชีวิตของผู้หญิงในสังคมร่วมสมัยในบทบาทอันหลากหลาย และช่วงอายุต่าง ๆ ไม่ว่าจะเป็น แม่, ลูกสาว, ลูกสะใภ้ หรือผู้หญิงชาวจีนในสังคมปัจจุบัน เป็นชีวิตที่ไม่ได้หวือหวาฉูดฉาด แต่สมจริงสมจัง และลุ่มลึก ให้ความหมายที่น่าสนใจ ในหลายเรื่อง อาทิ *Song of the Exile* (ค.ศ. 1992), *Summer Snow* (ค.ศ. 1996), *The Way We Are* (ค.ศ. 2008) และ *A Simple Life* (ค.ศ. 2011) ซึ่งได้รับหลายรางวัล ทั้งรางวัลม้าทองคำและรางวัลภาพยนตร์ฮ่องกง

อ้างอิง
-------

1. ↑  Border Crossings: Ann Hui’s cinema (อังกฤษ)
2. 1 2  "A Simple Life: ชีวิตงดงามตามอัตภาพ จากผู้จัดการออนไลน์". คลังข้อมูลเก่าเก็บจากแหล่งเดิมเมื่อ 2012-12-26. สืบค้นเมื่อ 2012-08-31.
3. ↑  เก็บถาวร 2012-04-18 ที่ เวย์แบ็กแมชชีน "A Simple Life" กวาด 5 สาขาใหญ่ "รางวัลภาพยนตร์ฮ่องกง" จากผู้จัดการออนไลน์

คอมมอนส์ มีภาพและสื่อเกี่ยวกับ:  
**แอนน์ ฮุย**

แหล่งข้อมูลอื่น
---------------

* *แอนน์ ฮุย* ที่อินเทอร์เน็ตมูวีเดตาเบส
* HK cinemagic entry (อังกฤษ)
**จะเป็นของเธอตลอดไป** เป็นซิงเกิลของวงของ GHOST ในปี พ.ศ. 2560 ที่ประกอบด้วยอดีตสมาชิก 3 คนของเอบีนอร์มัล (โอ่ง และเก่ง) พร้อมด้วยเอก Sleeping Sheep ในปี พ.ศ. 2560 โดยก่อนหน้านี้ หนึ่งในสมาชิกของวงอย่าง หนีด-สิทธิพันธ์ บุญจันทร์ ในตำแหน่งมือกลองจะลาออกจากวงไป ทำให้เหลือเพียง เอก-เก่ง-โอ่ง ที่เดินหน้าทำงานเพลงต่อสังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย GHOST เพลงนี้ออกจำหน่ายครั้งแรกในวันที่ 5 เมษายน พ.ศ. 2560 ในร้านค้าไอทูนส์

เนื้อหาของเพลงนี้พูดถึงรักแท้ และคำสัญญาที่มอบให้คนรักว่าจะดูแลเธอไม่ว่าจะเป็นช่วงเวลาที่ดีหรือร้ายก็ตาม และมิวสิกวิดีโอได้เอาเรื่องราวความรักของผู้หญิงที่ทำงานกลางคืน ซึ่งหลายคนอาจมองว่าพวกเธอไม่มีวันได้เจอรักแท้มานำเสนอ

ผู้มีส่วนร่วมทำเพลง
-------------------

GHOST
* สุทธิเทพ สัตนาโค (เอก) - ร้องนำ
* นที แสนทวี (เก่ง) – เบส โปรดิวเซอร์
* วิสารท กุลศิริ (โอ่ง) – กีต้าร์ โปรดิวเซอร์

ผู้มีส่วนร่วมอื่น ๆ
* ฟองเบียร์ (ปฏิเวธ อุทัยเฉลิม) – เนื้อร้อง ทำนอง
* ดนุภพ กมล – มิกซ์เพลง

ชาร์ต
-----

เพลง "จะเป็นของเธอตลอดไป" ได้คว้าอันดับ 7 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดหลังเปิดขาย 1 วันในไอทูนส์

| ชาร์ต (พ.ศ. 2560) | อันดับสูงสุด |
| --- | --- |
| ไอทูนส์สโตร์ไทยแลนด์ ท็อปชาร์ต (โหมดเพลงร็อก) | 1 |
| ไอทูนส์สโตร์ไทยแลนด์ ท็อปชาร์ต (โหมดเพลงทั้งหมด) | 7 |
|
| อีเอฟเอ็ม ชาร์ต 94 ท็อป แอรเพลย์ | 31 |

อ้างอิง
-------

1. ↑  เมื่อ Ghost ขอร้องเพลงรักในซิงเกิ้ลล่าสุด "จะเป็นของเธอตลอดไป"[*ลิงก์เสีย*]
2. ↑  จะเป็นของเธอตลอดไป" ซิงเกิ้ลที่ 2 จากวง Ghost ขึ้นมาเป็นอันดับ 1 ในโหมดเพลงร๊อก และ อันดับ 7 ในโหมดเพลงทั้งหมดของ Itunes Chart
3. ↑  100 เพลง ที่ถูกเปิดมากที่สุดบนหน้าปัดวิทยุในประเทศไทย บนชาร์ต EFM Top AirPlay 100 ประจำวันที่ 20 พฤษภาคม 2560
รายละเอียดของตัวละครจาก **โรงเรียนเซนต์รูดอล์ฟ** (ญี่ปุ่น: 聖ルドルフ学院中; โรมาจิ: *St. Rudolph Gakuen*) (โตเกียว) จากการ์ตูนญี่ปุ่นเรื่อง ปริ๊นซ์ ออฟ เทนนิส

มิสึกิ ฮาจิเมะ
--------------

มิสึกิ ฮาจิเมะ
**มิสึกิ ฮาจิเมะ** (ญี่ปุ่น: 観月 はじめ; โรมาจิ: *Mizuki Hajime*) มัธยมต้น ปี3

เกิด : 27 พฤษภาคม
ส่วนสูง: 166 ซม.
หนัก: 52 กก.
กรุ๊ปเลือด: B
มือที่ถนัด: มือขวา
สไตล์การเล่น : All Around
รองเท้า : PRINCE QUICKTRACK Ti (NAVY)
ไม้เทนนิส :YONEX MUSCLE POWER7
ท่าไม้ตาย: Bend Serve, Intelligent Shot, Intelligent Eye
ของโปรด : ซุปครีม,ไอซ์ เชอร์รี่ คาร์เวียร์
งานอดิเรก : เก็บชาแดง
ครอบครัว : ปู่,ย่า ,พ่อประกอบอาชีพ Enka คล้ายกับโอเปร่าของญี่ปุ่นกับงานเกษตร,แม่ ,พี่สาว 2 คน
วิชาที่ชอบ : ภาษาญี่ปุ่น,ภาษาอังกฤษ,ภาษาสเปน,ภาษาฝรั่งเศส
สีที่ชอบ : ขาวบริสุทธิ์
หญิงสาวในอุดมคติ : ไม่จำกัดตายตัว (แบบ ฟูจิ ยูมิโกะ)

ฟูจิ ยูตะ
---------

ฟูจิ ยูตะ
**ฟูจิ ยูตะ** (ญี่ปุ่น: 不二 裕太; โรมาจิ: *Fuji Yuuta*) 

ฉายา:เพชณฆาตสังหารซ้าย (Southpaw Killer)
สีตา/สีผม: ดำ/น้ำตาล
สูง: 170เชนติเมตร
น้ำหนัก: 56กิโลกรัม
อายุ: 14ปี
วันเกิด: 18 กุมภาพันธ์ (บางที่กล่าวว่า2 กุมภาพันธ์)
ราศี: กุมภ์
กรุ๊ปเลือด: 0
สไตร์การเล่น: แบบแอ็กเกรซซีฟ เบสไลเนอร์-เล่นในแดนหลัง เน้นพละกำลัง เล่นเชิงรุกได้อย่างหนักหน่วง
รองเท้า: ASICS ADVANTAGE TASK SX
แร็กเก็ต: WILSON HYPER PROSTUFF7.6with ROLLERS
วิชาที่ชอบ: ฟิสิกส์,คณิตศาสตร์
สีที่ชอบ: สีฟ้าอมเงิน
อาหารที่ชอบ: เครป,เค้ก,แกงฟักทอง,สตอเบอร์รี่
งานอดิเรก: เล่นเกทบอนแอดวานซ์,เล่นจานร่อน
ผู้หญิงในอุดมคติ: ผู้หญิงที่เขาชอบ
มือที่ถนัด: มือซ้าย
ท่าไม้ตาย:Super Rising, Twist Spin Shot
ครอบครัวพ่อ แม่ โยชิโกะ อายุ 49 ปี พี่สาว ยูมิโกะ อายุ 24 ปี พี่ชายฟูจิ ชูสุเกะ ปี3โรงเรียนเซชุน

อะคาซาว่า โยชิโร่
-----------------

**อะคาซาว่า โยชิโร่** (ญี่ปุ่น: 赤澤 吉朗; โรมาจิ: *Akazawa Yoshirou*) มัธยมต้น ปี3

เกิด : 3 สิงหาคม
ส่วนสูง: 178 ซม.
กรุ๊ปเลือด: 0
มือที่ถนัด: มือขวา
ท่าไม้ตาย: Buredama, HG Drop, Houkou, Captaincy

ยานากิซาว่า ชินยะ
-----------------

**ยานากิซาว่า ชินยะ** (ญี่ปุ่น: 柳沢 慎也; โรมาจิ: *Yanagizawa Shinya*) มัธยมต้น ปี3

เกิด : 9 ธันวาคม
ส่วนสูง: 169 ซม.
กรุ๊ปเลือด: 0
มือที่ถนัด: มือขวา
ท่าไม้ตาย: Duck Step Cross, Loop Drive Drop

คิซาราสึ อาซึชิ
---------------

คิซาราสึ อาซึชิ (ญี่ปุ่น: 木更津 淳; โรมาจิ: *Kisarizu Atsushi*) มัธยมต้น ปี3

เกิด : 20 พฤศจิกายน
ส่วนสูง: 168 ซม.
กรุ๊ปเลือด: 0
มือที่ถนัด: มือขวา
ท่าไม้ตาย: Air Walk Drop, Air Walk Lob, Hell and Heaven, Lunar Lander

คาเนดะ อิจิโร่
--------------

**คาเนดะ อิจิโร่** (ญี่ปุ่น: 金田 一郎; โรมาจิ: *Kaneda Ichirou*) มัธยมต้น ปี2

เกิด : 31 ธันวาคม
ส่วนสูง: 163 ซม.
กรุ๊ปเลือด: 0
มือที่ถนัด: มือขวา
ท่าไม้ตาย: Mitsukemashita, Trap Drop, Shitagekirei
**โนมุระ ทาคุยะ** (ญี่ปุ่น: 野村 卓也; โรมาจิ: *Nomura Takuya*)
***ปอมโปะ ทีมป่วนก๊วนทำหนัง*** หรือ ***ปอมโปะ ทีมป่วนก๊วนทำหนัง ตัดฝัน ต่อไฟล์ ให้โลกจึ้ง*** (ญี่ปุ่น: 映画大好きポンポさん; โรมาจิ: *Eiga Daisuki Ponpo-san*) เป็นซีรีส์มังงะญี่ปุ่น เขียนโดยโชโงะ ซูงิตานิ (เป็นที่รู้จักในชื่อ Ningen Plamo) เผยแพร่ออนไลน์ผ่านเว็บไซต์*พิซิฟคอมิก*ตั้งแต่เดือนกรกฎาคม พ.ศ. 2560 ได้รับการรวบรวมตีพิมพ์เป็นหนังสือการ์ตูนรวมเล่ม (*ทังโกบง*) 3 เล่ม โดยสำนักพิมพ์ Media Factory มังงะภาคแยกโดยซูงิตานิชื่อเรื่องว่า *เองะ ไดซูกิ ฟรานจัง* (ญี่ปุ่น: 映画大好きフランちゃん; โรมาจิ: *Eiga Daisuki Fran-chan* เผยแพร่ออนไลน์ผ่าน*พิซิฟคอมิก*ตั้งแต่เดือนกรกฎาคม พ.ศ. 2561 ได้รับการรวบรวมตีพิมพ์เป็นหนังสือการ์ตูนเล่มเดียวจบโดยสำนักพิมพ์ Media Factory *ปอมโปะ ทีมป่วนก๊วนทำหนัง*ได้รับการดัดแปลงเป็นภาพยนตร์อนิเมะสร้างโดยสตูดิโอ CLAP เข้าฉายในประเทศญี่ปุ่นในวันที่ 4 มิถุนายน พ.ศ. 2564 ในประเทศไทยเดิมมีกำหนดเข้าฉายในวันที่ 3 กุมภาพันธ์ พ.ศ. 2565 ภายหลังเลื่อนเป็นวันที่ 3 มีนาคม พ.ศ. 2565

ตัวละคร
-------

Gene Fini (ジーン・フィニ, *Jīn Fini*)
ให้เสียงโดย: Hiroya Shimizu
Joelle Davidovich "Pompo" Pomponett (ポンポさん／ジョエル・ダヴィドヴィッチ・ポンポネット, *Joeru Davuidovuitchi "Ponpo-san" Ponponetto*)
ให้เสียงโดย: Konomi Kohara
Nathalie Woodward (ナタリー・ウッドワード, *Natarī Uddowādo*)
ให้เสียงโดย: Rinka Ōtani
Mystia (ミスティア, *Misutia*)
ให้เสียงโดย: Ai Kakuma
Martin Braddock (マーティン)
ให้เสียงโดย: Akio Ōtsuka
Alan Gardner (アラン・ガードナー, *Aran Gādonā*)
ให้เสียงโดย: Ryūichi Kijima

อ้างอิง
-------

1. ↑  "Series: Pompo: The Cinéphile". Seven Seas Entertainment. สืบค้นเมื่อ October 29, 2022.
2. 1 2 3 4 5  "Pompo: The Cinéphile Anime Film's Teaser Reveals Cast, More Staff, March 19 Debut". Anime News Network. October 8, 2020. สืบค้นเมื่อ October 8, 2020.
3. ↑  "Pompo: The Cinéphile Anime Film's New Video Reveals Movie-Original Character, Insert Songs". Anime News Network. May 19, 2021. สืบค้นเมื่อ May 19, 2021.

แหล่งข้อมูลอื่น
---------------

* เว็บไซต์ทางการ (ในภาษาญี่ปุ่น)
* ภาพยนตร์อนิเมะ *ปอมโปะ ทีมป่วนก๊วนทำหนัง* ที่ฟลิกเซอร์
* *ปอมโปะ ทีมป่วนก๊วนทำหนัง* (มังงะ) ที่เครือข่ายข่าวอนิเมะ
"sloth" เปลี่ยนทางมาที่นี่ บทความนี้เกี่ยวกับสัตว์เลี้ยงลูกด้วยนมในทวีปอเมริกาใต้ สำหรับความหมายอื่น ดูที่ ความเกียจคร้าน

**สลอธ** หรือ **สโลธ** (อังกฤษ: sloth) เป็นสัตว์เลี้ยงลูกด้วยนมขนาดกลางในวงศ์สลอธสองนิ้วเท้า (Megalonychidae) และสลอธสามนิ้วเท้า (Bradypodidae) จำแนกเป็นหกสปีชีส์

สลอธอยู่ในอันดับ Pilosa และมีความสัมพันธ์กับตัวกินมด ซึ่งมีชุดกรงเล็บที่ทำหน้าที่พิเศษคล้ายกัน สลอธเท่าที่มีอยู่เป็นสัตว์อาศัยอยู่บนต้นไม้ในป่าอเมริกากลางและทวีปอเมริกาใต้ และขึ้นชื่อว่าเคลื่อนที่ช้า อันเป็นที่มาของชื่อ "sloth" สปีชีส์สลอธที่สูญพันธุ์แล้วมีสลอธน้ำบางชนิดและสลอธบกอีกหลายชนิด บางชนิดมีขนาดเท่าช้าง ซึ่งสลอธที่มีขนาดเท่าช้าง เป็นสลอธในยุคเมื่อนานมาแล้วกว่า 11,000 ปีก่อน

สลอธอาศัยอยู่บนต้นไม้เป็นหลัก ใน 1 วัน สลอธจะใช้เวลาในการนอนกว่า 20 ชม. กิจวัตรต่างๆ ทั้งกิน นอน สืบพันธุ์ เลี้ยงลูก สลอธก็จะเลี้ยงอยู่บนต้นไม้

ความเร็วของสลอธปกติจะเคลื่อนที่ได้เพียง 15 - 30 เซนติเมตร ต่อ นาที หากมีภัยอันตรายสลอธสามารถเร่งความเร็วได้ถึง 4.5 เมตรต่อนาที

สลอธสร้างแหล่งที่อยู่ที่ดีสำหรับสิ่งมีชีวิตอื่น และสลอธหนึ่งตัวอาจเป็นที่อยู่ของผีเสื้อกลางคืน แมลงเต่าทอง แมลงสาบ ซิลิเอต เห็ดราและสาหร่าย

อ้างอิง
-------

1. ↑  แม่แบบ:MSW3 Gardner
2. ↑  Horne, Genevieve (April 14, 2010). "Sloth fur has symbiotic relationship with green algae". *BioMed Central*. Springer Science+Business Media. สืบค้นเมื่อ February 15, 2013.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**สลอธ**

* Two-toed sloth page at National Geographic website
* Three-toed sloth page at National Geographic website
* เรื่องน่ารู้เกี่ยวกับสลอธ[*ลิงก์เสีย*] at brainbuffets website
**ปลากระเบนปากแหลม** หรือ **ปลากระเบนตุ๊กตา** (อังกฤษ: Scaly whipray; ชื่อวิทยาศาสตร์: *Himantura imbricata*) เป็นปลากระเบนชนิดหนึ่ง ในวงศ์ปลากระเบนธง (Dasyatidae) 

มีรูปร่างคล้ายว่าว ลำตัวแบนลงมาก ส่วนหน้าตาจะยื่นยาวแหลม ขอบจมูกมีขนาดใหญ่เท่ากับความยาว ช่องเปิดเหงือกมี 5 คู่อยู่ด้านท้อง ส่วนหางแยกออกจากส่วนลำตัวอย่างเห็นได้ชัด หางมีลักษณะแบน มีหนามแหลม 2 อัน ขอบหนาหยักเป็นจักร ความยาวของหางใกล้เคียงกับความยาวลำตัว ซึ่งนับว่าไม่ยาวมากเมื่อเทียบกับปลากระเบนชนิดอื่นในสกุล *Himantura* ด้วยกัน ด้านบนของลำตัวสีน้ำตาลอ่อน มีจุดสีน้ำตาลม่วงกระจายอยู่ทั่วไป ใต้ท้องมีสีขาว

พบอาศัยอยู่ตามชายฝั่งทะเลอยู่ตามหน้าดินในชายฝั่งทะเลตั้งแต่ทะเลแดง, ชายฝั่งของแอฟริกาตะวันออก, มอริเชียส, อินโด-แปซิฟิก, ไปจนถึงอินโดนีเซีย

ในบางครั้งเข้ามาหากินในแหล่งน้ำกร่อยหรือปากแม่น้ำได้ จัดเป็นปลากระเบนขนาดเล็กชนิดหนึ่ง โดยมีความกว้างเฉลี่ยของลำตัวประมาณ 25 เซนติเมตรเท่านั้น ในประเทศไทยใช้เนื้อเพื่อการบริโภค

อ้างอิง
-------

1. ↑  "*Himantura imbricata*". *IUCN Red List of Threatened Species. Version 2010.2*. 2004. สืบค้นเมื่อ August 24, 2010.
2. ↑  ปลาทะเล

แหล่งข้อมูลอื่น
---------------

* ข้อมูลจาก Fishbase.org
**ปลากระเบนชายธง** หรือ **ปลากระเบนธง** (อังกฤษ: Cowtail stingray) เป็นสกุลของปลากระเบนจำพวกหนึ่ง ใช้ชื่อสกุลว่า *Pastinachus* (เป็นภาษาละตินหมายถึง "ปลากระเบน" หรือ "ปลากระเบนธง") ในวงศ์ปลากระเบนธง (Dasyatidae)

มีรูปร่างโดยรวมคือ มีลำตัวที่เป็นทรงคล้ายสามเหลี่ยมหน้าจั่วคล้ายชายธงจึงทำให้เป็นที่มาของชื่อ กลางหลังมีเกล็ดชิ้นใหญ่คล้ายไข่มุกและมีส่วนที่เป็นเกล็ดรูปฟันขนาดเล็กปกคลุมผิวหนังส่วนบน บนฐานปากมีตุ่มเนื้อ 5 ตุ่ม ตรงกลาง 3 ด้านข้างอย่างละหนึ่งเหมือนกัน มีส่วนหางที่อวบอ้วน มีเงี่ยงที่กลางหางอยู่เลยกว่าตำแหน่งของปลากระเบนสกุลอื่น ๆ ที่มีเงี่ยงกันที่อยู่บริเวณโคนหาง ที่สำคัญ คือ แผ่นหนังที่เห็นได้ชัดเจนที่ปลายหาง หางมีความยาวกว่าปลากระเบนชนิดอื่น ๆ 

ส่วนหัว
ปัจจุบันพบทั้งสิ้น 5 ชนิด ได้แก่

* *Pastinachus atrus* (Macleay, 1883)
* *Pastinachus gracilicaudus* Last & Manjaji-Matsumoto, 2010
* *Pastinachus sephen*  (Forsskål, 1775)
* *Pastinachus solocirostris* Last, Manjaji & Yearsley, 2005
* *Pastinachus stellurostris* Last, Firmi & Naylor, 2010

โดยใน 5 ชนิดนี้ มีมากถึง 4 ชนิดที่พบได้ในภูมิภาคเอเชียตะวันออกเฉียงใต้ โดยชนิด *P. sephen* ที่เดิมเคยมีอยู่เพียงชนิดเดียว และใช้เป็นชนิดต้นแบบพบในแถบทะเลแดงและอาระเบีย

จัดเป็นปลากระเบนขนาดใหญ่จำพวกหนึ่ง โดยสามารถโตเต็มที่ได้ถึงเกือบ 2 เมตร น้ำหนักกว่า 18 กิโลกรัม โดยเป็นปลาที่อาศัยอยู่บริเวณชายฝั่งทะเลตั้งแต่ทวีปแอฟริกาตะวันออก, ตะวันออกกลาง จนถึงเอเชียตะวันออกเฉียงใต้ และสามารถที่จะปรับตัวให้อยู่ในน้ำกร่อยหรือน้ำจืดสนิทได้

อ้างอิง
-------

1. 1 2  "*Pastinachus*". ระบบข้อมูลการจำแนกพันธุ์แบบบูรณาการ.
2. 1 2  Last, P.R.; Manjaji, B.M. & Yearsley, G.K. (2005). "*Pastinachus solocirostris* sp. nov. a new species of Stingray (Elasmobranchii: Myliobatiformes) from the Indo–Malay Archipelago". *Zootaxa*. **1040**: 1–16.
3. ↑  หน้า 102-120, *กระเบนน้ำจืดแห่งชาติ*. "Wild Ambition" โดย กิตติพงษ์ จารุธาณินทร์, ชวลิต วิทยานนท์. นิตยสาร Aquarium Biz ปีที่ 4 ฉบับที่ 51: กันยายน 2014
4. ↑  "COWTAIL STINGRAY". *เจเจโฟโต*. คลังข้อมูลเก่าเก็บจากแหล่งเดิมเมื่อ 2013-09-30. สืบค้นเมื่อ 2014-09-13.

แหล่งข้อมูลอื่น
---------------

 ข้อมูลที่เกี่ยวข้องกับ Pastinachus ที่วิกิสปีชีส์
**สโมสรฟุตบอลนิวคาสเซิลเวสต์เอนด์** (อังกฤษ: Newcastle West End Football Club) เป็นอดีตสโมสรฟุตบอลอังกฤษที่เล่นช่วงสั้นๆ ใน นอร์เทิร์นฟุตบอลลีก และเอฟเอคัพ ในช่วงปลายศตวรรษที่ 19 ประวัติศาสตร์ทั้งหมดของพวกเขาอยู่ในช่วงปลายยุควิกตอเรียในนิวคาสเซิล

สโมสรมีชื่อเสียงมากที่สุดว่าเป็นหนึ่งในสองทีมฟุตบอลที่อยู่ในนิวคาสเซิลในขณะนั้น พวกเขารวมเข้ากับนิวคาสเซิลอีสต์เอนด์ ในปี ค.ศ. 1892 เนื่องจากนิวคาสเซิลเวสต์เอนด์ประสบปัญหาทางการเงินซึ่งนำไปสู่การล่มสลาย 10 ปี หลังจากที่พวกเขาก่อตั้งขึ้นครั้งแรก นิวคาสเซิลยูไนเต็ดได้ฟื้นคืนชีพเสื้อของนิวคาสเซิลเวสต์เอนด์เป็นชุดเยือนในบางโอกาสเช่นฤดูกาล 1995–96

ประวัติ
-------

สโมสรก่อตั้งขึ้นในเดือนสิงหาคม ค.ศ. 1882 หลังจากสโมสรคริกเก็ตท้องถิ่น West End Cricket Club ตัดสินใจจัดตั้งทีมฟุตบอล เดิมสโมสรตั้งอยู่ที่ Town Moor ซึ่งเป็นสนามคริกเก็ต แต่หลังจากนั้นไม่นานพวกเขาก็ย้ายไปที่สนามฟุตบอลโดยเฉพาะที่ Great North Road ในปี ค.ศ. 1885 เพียงหนึ่งปีต่อมาในเดือนพฤษภาคม สโมสรได้ย้ายไปที่ เซนต์เจมส์พาร์ก หรือสนามเหย้าของ นิวคาสเซิลยูไนเต็ด ในปัจจุบัน

แม้จะมีการก่อตั้ง ฟุตบอลลีก สโมสรไม่ได้สมัครสมาชิกเพื่อเข้าร่วมลีก แต่กลายเป็นสมาชิกผู้ก่อตั้ง นอร์เทิร์นฟุตบอลลีก ในฤดูกาล 1889-90 สโมสรเข้าใกล้การคว้าแชมป์ นอร์เทิร์นฟุตบอลลีก ในฤดูกาลแรก นำโดย ทอม วัตสัน สโมสรจบด้วยการเป็นรองแชมป์

ในฤดูกาลเดียวกับที่เป็นรองแชมป์ลีก พวกเขาเข้าสู่รอบแรกของเอฟเอ คัพ ก่อนจะพ่ายแพ้ต่อ กริมสบีทาวน์ ฟอร์มของสโมสรในลีกย่ำแย่ในสองฤดูกาลถัดมา ซึ่งพวกเขาจบอันดับที่ 7 และ 8 ตามลำดับจากทั้งหมด 9 ทีม การจากไปของ ทอม วัตสัน ร่วมงานกับทีมคู่แข่งร่วมเมืองอย่าง นิวคาสเซิลอีสต์เอนด์ ถือเป็นสาเหตุสำคัญที่ทำให้สโมสรต้องตกต่ำลง และท้ายที่สุดก็ประสบปัญหาทางการเงิน ซึ่งนำไปสู่การล่มสลายในปี ค.ศ. 1892

### นิวคาสเซิลอีสต์เอนด์

ดูบทความหลักที่: สโมสรฟุตบอลนิวคาสเซิลยูไนเต็ด
คู่แข่งในท้องถิ่นจากอีกฟากหนึ่งของเมือง นิวคาสเซิลอีสต์เอนด์ มีสถานการณ์ทางการเงินที่ดีกว่ามาก พวกเขากลายเป็น มืออาชีพ และเป็น บริษัทจำกัด ขณะที่นิวคาสเซิลเวสต์เอนด์เลิกกิจการ นิวคาสเซิลอีสต์เอนด์จ้างพนักงานและผู้เล่นของนิวคาสเซิลเวสต์เอนด์และใช้สนามเซนต์เจมส์พาร์กของนิวคาสเซิลเวสต์เอนด์เป็นสนามฟุตบอลแห่งใหม่ของพวกเขา

ในเดือนธันวาคมของปีเดียวกัน สโมสรตัดสินใจที่จะใช้ชื่อใหม่ เนื่องจากตอนนี้มีเพียงทีมเดียวในนิวคาสเซิลที่จะสนับสนุน ชื่อที่มีให้แฟน ๆ ให้เลือก ได้แก่ นิวคาสเซิลเรนเจอส์, นิวคาสเซิลซิตี และ นิวคาสเซิลยูไนเต็ด ชื่อหลังถูกตัดสินใจใช้เพื่อแสดงว่ามีทีมฟุตบอลเพียงทีมเดียวในเมืองนิวคาสเซิล สมาคมฟุตบอล ยอมรับการเปลี่ยนชื่อเมื่อวันที่ 22 ธันวาคม แต่การเปลี่ยนชื่อไม่ถือว่าถูกต้องตามกฎหมายในฐานะ *บริษัท สโมสรฟุตบอลนิวคาสเซิลยูไนเต็ด จำกัด* จนถึงวันที่ 6 กันยายน ค.ศ. 1895

อ้างอิง
-------

1. ↑  "Newcastle United Kits". KitClassics.co.uk. คลังข้อมูลเก่าเก็บจากแหล่งเดิมเมื่อ 12 October 2007. สืบค้นเมื่อ 14 November 2007.
2. 1 2  "The Formation of Newcastle United – Part 1". NUFC.co.uk. คลังข้อมูลเก่าเก็บจากแหล่งเดิมเมื่อ 13 August 2007. สืบค้นเมื่อ 12 November 2007.
3. 1 2 3 4  "Newcastle East End". Football Club History Database. สืบค้นเมื่อ 12 November 2007.
4. ↑  "The Formation of Newcastle United – Part 2". NUFC.co.uk. สืบค้นเมื่อ 12 November 2007.
5. 1 2  "Newcastle United". Historical Football Kits. สืบค้นเมื่อ 12 November 2007.
6. ↑  "St. James' Park – Home of Newcastle United". TalkoftheTyne.net. สืบค้นเมื่อ 12 November 2007.
มลหมอกจากไฟไหม้ป่าจากสุมาตรา, อินโดนีเชียในใจกลางเมืองสิงคโปร์เมื่อวันที่ 7 ตุลาคม ค.ศ. 2006
ภาพจากดาวเทียมแสดงไฟไหม้ป่าในบอร์เนียวในปี ค.ศ. 2006
**ความตกลงอาเซียนว่าด้วยมลพิษจากหมอกควันข้ามแดน** (อังกฤษ: ASEAN Agreement on Transboundary Haze Pollution) คือความตกลงทางด้านสิ่งแวดล้อมที่ลงนามในปี ค.ศ. 2002 ระหว่างชาติสมาชิกในกลุ่มสมาคมประชาชาติแห่งเอเชียตะวันออกเฉียงใต้ โดยมีวัตถุประสงค์ในการลดมลหมอกพิษในเอเชียตะวันออกเฉียงใต้

ความตกลงเป็นปฏิกิริยาตอบโต้วิกฤติการณ์ด้านสิ่งแวดล้อมที่เกิดขึ้นในเอเชียตะวันออกเฉียงใต้ในคริสต์ทศวรรษ 1990 ที่ส่วนใหญ่มีสาเหตุมาจากการถางป่าโดยการเผาในเกาะสุมาตราในอินโดนีเชีย ภาพจากดาวเทียมแสดงให้เห็นจุดต่างๆ ทั่วบอร์เนียว, สุมาตรา, คาบสมุทรมาลายู และอื่นๆ ที่มีผลกระทบกระเทือนอย่างรุนแรงต่อมาเลเซีย, สิงคโปร์ และบ้างในประเทศไทย และ บรูไน

สำหรับสุมาตรา ลมมรสุมพัดควันไปทางตะวันออกที่ทำให้สร้างความกระทบกระเทือนภายนอกประเทศต่อชาติอื่นในเอเชียตะวันออกเฉียงใต้ มลหมอกหนาปกคลุมเอเชียตะวันออกเฉียงใต้อยู่หลายอาทิตย์ และมีผลต่อสุขภาพของประชาชนในประเทศดังกล่าว

ในเดือนมิถุนายน ค.ศ. 2007 แปดชาติให้สัตยาบันในความตกลง

ภาคีความตกลง
------------

| รัฐสมาชิก | วันให้ให้สัตยาบัน/อนุมัติ | วันมอบสัตยาบันแก่เลขาธิการทั่วไปของอาเซียน |
| --- | --- | --- |
| มาเลเซีย | 3 ธันวาคม ค.ศ. 2002 | 18 กุมภาพันธ์ ค.ศ. 2003 |
| สิงคโปร์ | 13 มกราคม ค.ศ. 2003 | มกราคม ค.ศ. 2003 |
| บรูไนดารุสซาลาม | 27 กุมภาพันธ์ ค.ศ. 2003 | 23 เมษายน ค.ศ. 2003 |
| พม่า | 5 มีนาคม ค.ศ. 2003 | 17 มีนาคม ค.ศ. 2003 |
| เวียดนาม | 24 มีนาคม ค.ศ. 2003 | 29 พฤษภาคม ค.ศ. 2003 |
| ไทย | 10 กันยายน ค.ศ. 2003 | 26 กันยายน ค.ศ. 2003 |
| สภาแห่งชาติลาว | 19 ธันวาคม ค.ศ. 2004 | 13 กรกฎาคม ค.ศ. 2005 |
| กัมพูชา | 24 เมษายน ค.ศ. 2006 | 9 พฤศจิกายน ค.ศ. 2006 |

อ้างอิง
-------

1. ↑  ASEAN Secretariat. ASEAN Agreement on Transboundary Haze Pollution เก็บถาวร 2012-11-05 ที่ เวย์แบ็กแมชชีน. Extracted October 12 2006

แหล่งข้อมูลอื่น
---------------

* Documents on the agreement เก็บถาวร 2007-09-30 ที่ เวย์แบ็กแมชชีน
* ASEAN Haze Online เก็บถาวร 2010-02-11 ที่ เวย์แบ็กแมชชีน
**ปลากระสูบจุด** (อังกฤษ: Eye-spot barb, Spotted hampala barb; ชื่อวิทยาศาสตร์: *Hampala dispar*) ปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae) 

มีลักษณะรูปร่างค่อนข้างยาว แบนข้างเล็กน้อย หัวยาว ปากกว้างมาก มีหนวดสั้น 1 คู่ที่ริมฝีปาก ครีบหลังค่อนข้างเล็ก ครีบหางเว้าลึก เกล็ดค่อนข้างใหญ่ ตัวมีสีเงิน ด้านหลังสีคล้ำอมน้ำตาล ด้านท้องสีจาง ด้านข้างลำตัวมีจุดสีคล้ำข้างละหนึ่งดวง ครีบมีสีแดงเรื่อ ครีบหางมีสีแดงไม่มีแถบสีคล้ำ เป็นปลาที่พบได้เฉพาะที่ภาคอีสานของไทย ในต่างประเทศพบได้เฉพาะประเทศลาวและกัมพูชาเท่านั้น มีขนาดประมาณ 25 เซนติเมตร พบใหญ่สุด 35 เซนติเมตร

ชื่อวิทยาศาสตร์ *dispar* เป็นภาษาละตินหมายถึง "ไม่เหมือน" หรือ "ซึ่งแตกต่างกัน" อันหมายถึงสัณฐานที่แตกต่างจากปลากระสูบขีด (*H. macrolepidota*) ซึ่งเป็นปลากระสูบอีกชนิดหนึ่ง ที่พบได้ในประเทศไทย และเป็นชนิดต้นแบบ อนุกรมวิธานโดย ฮิว แมคคอร์มิค สมิธ สถานที่ค้นพบครั้งแรก คือ แม่น้ำมูลในจังหวัดอุดรธานี

เป็นปลานักล่า กินปลาและสัตว์น้ำขนาดเล็กเป็นอาหาร บริโภคโดยปรุงสด และทำปลาร้า, ปลาส้ม และนิยมเลี้ยงเป็นปลาสวยงาม

อ้างอิง
-------

1. ↑  Allen, D.J. *Hampala dispar*. In: IUCN 2014.3. IUCN Red List of Threatened Species. Version 2014.3. <www.iucnredlist.org>.
2. 1 2  สมโภชน์ อัคคะทวีวัฒน์. *สาระัน่ารู้ปลาน้ำจืดไทย เล่ม ๑*. กรุงเทพฯ : องค์การค้าของคุรุสภา, 2547. 264 หน้า. หน้า 84. ISBN 974-00-8701-9
3. ↑  Smith, H. M. 1934 - Journal of the Siam Society, Natural History Supplement 9(3): 287-325
Contributions to the ichthyology of Siam. IX-XIX.

แหล่งข้อมูลอื่น
---------------

* รูปและข้อมูลกระสูบจุด